OpenLLM-France/wikimedia huggingface dataset:
# Nocturna, abentura magiko bat

Nocturna, abentura magiko bat (Jatorrizko izenburua: Nocturna, frantsesezko izenburua: Nocturna, la nuit magique) 2007ko Adrià García eta Víctor Maldonadok zuzendutako eta Filmax Animation eta Gébéka Films-ek koproduzitutako animaziozko fantasiazko film franko-espainiarra da.

## Ingelesezko bikoiztaileak

* Lloyd F. Booth Shankley: Tim
* Robert Paterson: Katu Artzaina
* Toby Harper: Moka
* Joshua Zamrycki: Pi jauna
* Brendan Price: Murray
* Joe Lewis, Molly Malcolm eta Alex Warner: ahots gehigarriak

## Euskarazko bikoiztaileak

Bikoizketa zuzendaria: Begoña Huegen
Bikoizketa estudioa: Mixer Bilbao
* Miren Aranburu
* Josu Mitxelena
* Jexux Izeta
* Iñigo Puignau
* José Manuel Goikoetxea
* Jaione Insausti

## Estreinaldia

Espainian, filma 2007ko urriaren 11n estreinatu zen zinema aretoetan, Filmax-en (Barton Films euskarazko bertsiorako) banaketapean, eta lau hizkuntzatara bikoiztu zuten (gaztelania, katalana, galegoa eta euskara). Frantzian, urriaren 24an estreinatu zuten zinema aretoetan, Gébéka Films-en banaketarekin.

## Sariak

* Animaziozko film onena Bartzelonako Zinema Sarien VI
* Marrazki bizidunetako film onenaren Goya Saria (2008)
* Annecyko Nazioarteko Animazio Zinemaldia (2008): Film onenaren Crystal sarirako izendatu zuten

## Erreferentziak

* ↑ «�Nocturna�, begiak ixtean bizia hartzen duen mundu paraleloa - GARA» gara.naiz.eus (Noiz kontsultatua: 2024-11-27).
* ↑ «ABC MADRID 11-10-2007 página 61 - Archivo ABC» abc 2019-09-04 (Noiz kontsultatua: 2024-11-27).
* ↑ «ABC MADRID 12-10-2007 página 85 - Archivo ABC» abc 2019-09-04 (Noiz kontsultatua: 2024-11-27).
* ↑ «�Nocturna�, begiak ixtean bizia hartzen duen mundu paraleloa - GARA» gara.naiz.eus (Noiz kontsultatua: 2024-11-27).
* ↑ (Frantsesez) «Nocturna, la nuit magique» GEBEKA Films (Noiz kontsultatua: 2024-11-27).
* ↑ (Frantsesez) "Nocturna, la nuit magique" : le mystérieux paradis des terreurs juvéniles. 2007-10-24 (Noiz kontsultatua: 2024-11-27).
* ↑ «'El orfanato' y 'Ficció' triunfan en los Premios Barcelona de Cine | elmundo.es» www.elmundo.es (Noiz kontsultatua: 2025-01-26).
* ↑ (Gaztelaniaz) «"Nocturna, una aventura mágica" - Premios Goya 2024» www.premiosgoya.com (Noiz kontsultatua: 2025-01-26).
* ↑ «'Nocturna' compite en el Festival de Cine de Animación de Annecy» catalanfilms.cat (Noiz kontsultatua: 2025-01-26).
* ↑ (Ingelesez) CITIA, ©. «Annecy > About > Archives > 2008 > Official Selection > Film Index» www.annecyfestival.com (Noiz kontsultatua: 2025-01-26).

## Kanpo estekak

* Datuak: Q3342613
# Azol

Kimika organikoan azolek bost kabe-begiz osatutako konposatu heterozikliko nitrogenatuen klase bat osatzen dute. Ezinbestean eraztunaren egituran gutxienez nitrogeno-atomo bat dago. Nitrogenoaz eta karbonoaz aparte oxigenoa edo sufrea egon daitezke. Azolak konposatu aromatikoak dira.

## Azolen sailkapena.

Katean dauden nitrogeno- kopuaruaren eta beste heteroatomoen izaeraren arabera sailkatzen dira azolak. Adibideetan ez dira aintzat hartuko azolen deribatu ordezkatuak.

### Azolak

Nitrogeno-atomo bakarra dute eraztunean. Adibide bakarra: pirrola.

### Diazolak

Bi nitrogeno-atomo: pirazola eta imidazola
| Pirrola | Pirazola | Imidazola |

### Triazolak

Hiru nitrogeno-atomo.

### Tetrazolak

Lau nitrogeno-atomo.

### Pentazolak

Bost nitrogeno-atomo. Zehatza izateko pentazola konposatu ez-organikoen artean sailkatu behar da, karbono-atomorik ez baitauka.
| 1,2,3-triazola | 1,2,4-triazola | Tetrazola | Pentazola |

### Oxazolak

Nitrogeno- eta oxigeno-atomo bana: oxazola eta isoxazola

### Oxidazolak

Bi nitrogeno-atomoeta oxigeno bat.
| Oxazola | Isoxazola | Oxadiazola (1,2,4-oxidiazola) | Furazana (1,2,5-oxidazola) | 1,3,4-oxidazola |

### Tiazolak

Nitrogeno eta sufre-atomo bana: tiazola eta isotiazola.

### Tiadiazolak

Bi nitrogeno eta sufre-atomo bat.
| Tiazola | Isotiazola | Tiadiazola (1,2,3-tiadiazola) | 1,2,4-tiadiazola | 1,2,4-tiadiazola |

## Erreferentziak

* ↑ Eicher, T. & Hauptmann,, S. (2003). The Chemistry of Heterocycles: Structure, Reactions, Synthesis, and Applications (2nd ed.. John Wiley & Sons ISBN 3-527-30720-6..
* Datuak: Q419639
* Multimedia: Azoles / Q419639
# Isoxazol

Isoxazola edo 1,2-oxazola konposatu organiko heteroziliko aromtikoa da, C$_3$H$_3$NO formula duena, azolen klasekoa. Isomoero bat du, oxazola. Likido marroixka da. Sukoia eta korrosiboa da.
Halaber isoxaxol esaten zaie deribatu ordezkatuei esaten zaio. Isoxazolaren erradikalari isoxazolilo esaten zaio.
Isoxazol-eraztunak produktu naturaletan aurki daitezke hala nola azido ibotenikoan eta muszimolean, bi-biak kuleto faltsuaren eragin psicotropikoen erantzuleak.
Hainbat botika eta herbizida isoxazolaren deribatuak dira.

## Sintesia

Isoxazola lehen aldiz 1903an sintetizatu zen. Ludwig Claisenek propinala hidroxilaminarekin erreakzionarazi zuen.

## Erreferentziak

* ↑ (Ingelesez) PubChem. «Isoxazoles» pubchem.ncbi.nlm.nih.gov (Noiz kontsultatua: 2025-01-26).
* ↑ (Ingelesez) Zhu, Jie; Mo, Jun; Lin, Hong-zhi; Chen, Yao; Sun, Hao-peng. (2018-07-23). «The recent progress of isoxazole in medicinal chemistry» Bioorganic & Medicinal Chemistry 26 (12): 3065–3075. doi:10.1016/j.bmc.2018.05.013. ISSN 0968-0896. (Noiz kontsultatua: 2022-11-20).
* ↑ (Ingelesez) Lamberth, Clemens. (2018-09). «Oxazole and Isoxazole Chemistry in Crop Protection: Oxazole and Isoxazole Chemistry in Crop Protection» Journal of Heterocyclic Chemistry 55 (9): 2035–2045. doi:10.1002/jhet.3252. (Noiz kontsultatua: 2022-11-20).
* ↑ (Ingelesez) Claisen, L.. (1903). «Zur Kenntniss des Propargylaldehyds und des Phenylpropargylaldehyds» Berichte der deutschen chemischen Gesellschaft 36 (3): 3664–3673. doi:10.1002/cber.190303603168. ISSN 1099-0682. (Noiz kontsultatua: 2025-01-26).

## Kanpo estekak

* Datuak: Q899683
* Multimedia: Isoxazole / Q899683
# Centenario parkea

Centenario parkea Argentinako Buenos Aireseko Caballito auzoan dagoen parke publiko zabala da.

## Ikuspegi orokorra

Bizkor hedatzen ari den hiri baten buru zela, Buenos Airesko Udalak 1908an Parmenio Piñero bertako adreilugilearen 10 hektareako lursail bat erostea onartu zuen, "Mendebaldeko parkea" sortzeko helburuarekin (garai hartan Buenos Airesen mendebaldeko mugetatik gertuko eremua zen). Proiektua Hiriko Parkeen Administratzaileari eman zitzaion, Charles Thays hiritar argentinar frantses ospetsuari, zeinak proiektua maiatzeko 1910eko Maiatzeko Iraultzaren mendeurrenerako garaiz osatu zuen (hortik parkearen izena, Centenario). Bi kaleak bideratuz, Thays-ek erdian iturri batek ainguratutako berdegune zirkular bat sortu zuen. Parkearen kanpoaldeko atalak egoitza-garapenerako aurreikusi ziren, nahiz eta plan horiek geroago bertan behera utzi.
Kanpoko lursailak hainbat kultur eta zientzia erakunderen eskura jarri zituzten, batez ere Louis Pasteur Institutua (1927an sortua), Marie Curie Institutu Onkologikoa (1931), Bernardino Rivadavia Natur Zientzien Museoa, jatorrizko eraikinetik lekualdatu zena. 1937, eta Argentinako Astronomiaren Lagunen Elkarteak, 1944an parkeko behatokia ireki zuena; Leloir Institutua -nazioko bioteknologiaren ikerketa zentro nagusietako bat- eta Itsas Ospitale Zentrala 1980ko hamarkadaren hasieran ireki ziren parkeari begira dauden loteetan. Juan Perón presidenteak erdiko iturria 1951n ordezkatu zuen 20.000 ikusleentzako edukiera zuen anfiteatro batek, 1959an suteagatik galdutako egitura. Osvaldo Cacciatore alkateak 2000 m $^2$ baino gehiagoko aintzira bat eraiki zuen (21.000 ft²) parkearen erdiko atalaren 1970eko hamarkadaren amaieran, gero ahateak, zisneak eta beste ur-hegaztiz populatua. Kilometro luzeko perimetroa korrikalarien ibilbide ezagun bihurtu zen eta erakunde publiko garrantzitsu batzuk ireki ziren parkearen inguruetan.
Centenario parkeak gero eta utzikeria gehiago jasan zuen 1980ko hamarkadan, 1989an Luis Perlotti eskultorearen Irupe lorearen iturrian brontzezko emakumezkoen biluziaren lapurretak azpimarratu zuen joera. Aníbal Ibarra alkateak 2005ean jarri zuen martxan parkea zaharberritzeko asmo handiko proiektu bat, eta ondorioz anfiteatroa berreraiki, belsneen aintzira eraberritu eta instalazio berri batzuk sortu ziren. Parkearen eraberritze lanak 2009ko maiatzean amaitu ziren, eta 2.000 eserlekuko anfiteatro berria inauguratu zuten City Tango Orkestraren emanaldiarekin. Mauricio Macri alkateak 2013an parkearen inguruan perimetro hesi bat jartzeko erabakiak, ordea, protesta bortitza eragin zuen planaren aurkarien artean.

## Erreferentziak

* ↑ «Parque Centenario» Monografías.
* ↑ «Parque Centenario» Monografías."Parque Centenario". Monografías.
* ↑ «Tras 4 años de obra, abren el mayor anfiteatro de la Ciudad» Clarín.
* ↑ «Protesta y nuevos incidentes en el Parque Centenario» Clarín.

## Kanpo estekak

* Datuak: Q1134587
* Multimedia: Parque Centenario, Buenos Aires / Q1134587
# Luís Montenegro

Luís Filipe Montenegro Cardoso de Morais Esteves (Porto 1973ko otsailaren 16a) portugaldar politikaria da. Portugalgo lehen ministroa da 2024tik.
Zuzenbide ikasketak egin zituen Portugalgo Unibertsitate Katolikoan, eta abokatu gisa lan egin zuen, aita eta aitona bezala.
2002an hautatu zuten diputatu, eta Portugalgo Alderdi Sozialdemokrataren talde parlamentarioa zuzendu zuen 2011tik 2017ra. 2022an alderdiko presidente bihurtu zen.
António Costa lehen minstro sozialistak dimisioa eman eta 2024ko hauteskundeak irabazi ondoren, gutxiengoan zegoen gobernu bateko lehen ministro izendatu zuten.
* Datuak: Q11764394
* Multimedia: Luís Montenegro / Q11764394
# Hilketa (argipena)

Hilketa terminoak hainbat adiera du:
Euskaraz, pertsona bat hiltzea da hilketa, maila terminologikoan bi modutan definitua Wikipedia honetan:
* Giza hilketa edo homizidioa.
* Erailketa, jakinaren gainean eta legearen aurka eginiko hilketa.
Bestelakoak:
* Hilketa lokartua, Agatha Christieren eleberria, euskarara itzulitakoa.
* Hilketa, John Scalzik euskarazko izenarekin asmatutako zientzia-fikziozko kirola.
# Juantxu Beitia

Juan Bautista Beitia Gorriarán, Juantxu Beitia izenez ezagutua (Sestao, Bizkaia, 1942) bizkaitar enpresaburu, sindikalista eta politikaria da.

## Bizitza

Juantxu Beitia bizkaitar ekintzaile, sindikalista eta politikaria da.
Eusko Langileen Alkartasuna (ELA) sindikatuaren idazkari orokorra izan zen.
Leioako zinegotzia izan zen. Leioako Udaleko zinegotzi ordezkaria izan zen.

## Erreferentziak

* ↑ (Gaztelaniaz) «Zarzalejos analizó las perspectivas del País Vasco en la asociación Diálogo» abc 2001-07-12 (Noiz kontsultatua: 2022-05-07).
* ↑ (Gaztelaniaz) Unzueta, Patxo. (1979-05-14). «Compromiso entre dos tendencias enfrentadas del Partido Nacionalista Vasco» El País ISSN 1134-6582. (Noiz kontsultatua: 2022-04-20).
* ↑ BOE. .
* ↑ (Gaztelaniaz) Angulo, Javier. (1979-04-14). «Tensiones internas en el Partido Nacionalista Vasco» El País ISSN 1134-6582. (Noiz kontsultatua: 2022-04-20).
* Datuak: Q111666946
# Adelino da Palma Carlos

Adelino da Palma Carlos (Faro, 1905eko martxoaren 3a – Lisboa, 1992ko urriaren 25a) portugaldar abokatu eta politikaria izan zen. Portugalgo lehen ministroa izan zen 1974ko maiatzetik uztailera.
Gaztetatik Estado Novo estatu faxistaren aurkaria izan zen. 1951tik 1956ra Portugalgo abokatuen presidentea izan zen eta ideologia liberala zuen. António de Spínola presidenteak lehen ministro izendatu zuen Krabelinen Iraultzaren garaipenaren ondoren.
1974ko maiatzetik uztailera bitarteko behin-behineko gobernua zuzendu zuen, hainbat ideologiatako ministroz osatua. Zentro-ezkerreko politikariak, sozialistak, komunistak eta Indar Armatuen Mugimenduko ofizialak zeuden. Desadostasun ideologikoak eta hauteskundeak aurreratzeak gobernuaren erorketa eragin zuten.
* Datuak: Q355202
* Multimedia: Adelino da Palma Carlos / Q355202
# José Pinheiro de Azevedo

José Baptista Pinheiro de Azevedo (Luanda, 1917ko ekainaren 5a – Lisboa, 1983ko abuztuaren 10a) portugaldar almirante, politikari eta iraultzailea izan zen. Portugalgo lehen ministroa izan zen 1975etik 1976ra.
Angolako kolonian jaio zen eta urte batzuk geroago Portugalen kokatu zen. 1960ko hamarkadan, Batasun Demokratikoaren aldeko Mugimenduarekin bat egin zuen, eta erregimenaren aurkariei babesa eman zien, Humberto Delgado bezala, presidentetzarako hauteskundeetan.
Portugalgo Gerra Kolonialean parte hartu zuen, Angolako itsas defentsaz arduratzen zen almirante mailarekin.
1974an Krabelinen Iraultzan parte hartu zuen eta Salbazio Nazionaleko Batzordeko kide izendatu zuten. 1975eko abuztuan lehen ministro izendatu zuten Vasco Gonçales ordezkatzeko. Bere agintaldian Angolak independentzia lortu zuen, gerra koloniala amaitu zen eta 1975eko azaroaren 25eko estatu-kolpea gertatu zen. Konstituzio berri bat ere onartu zen.
Azevedok bihotzekoa izan zuen 1976ko ekainean, eta karguan ordezkatu zuten. 1976ko hauteskundeetan garaitu zuten.
# Alfredo Nobre da Costa

Alfredo Jorge Nobre da Costa (Lisboa, 1923ko irailaren 10a – ibidem, 1996ko apirilaren 1a) portugaldar ingeniari eta politikaria izan zen. Portugalgo lehen ministroa izan zen 1978ko abuztuaren 29tk azaroaren 22ra.
Lisboako Institutu Nazional Teknikoan ingeniaritzan graduatu zen. Politikan zentro-ezkerreko independente moderatua zen. António Ramalho Eanes presidenteak lehen ministro izendatu zuen 1976ko hauteskundeekin hasitako lau urteko legealdia amaitzeko. Independenteen gobernu bat izendatu zuen, baina ez zuen Batzarrean gehiengoa lortzea lortu eta dimisioa aurkeztu zuen.
# Carlos Mota Pinto

Carlos Alberto da Mota Pinto (Pombal, 1936ko uztailaren 25a – Coimbra, 1985eko maiatzaren 7a) portugaldar irakasle eta politikaria izan zen. Portugalgo lehen ministroa izan zen 1978tik 1979ra.
Zuzenbidean lizentziatu eta zientzia juridikoetan doktoratu zen Coimbrako Unibertsitatean, eta Portugalgo Unibertsitate Katolikoko eta atzerriko hainbat unibertsitatetako irakasle izan zen.
Krabelinen Iraultzaren ondoren, Portugalgo Alderdi Sozialdemokrataren sortzaileetako bat izan zen. Batzar Konstituziogileko diputatu hautatu zuten. Alderditik eta Francisco Sá Carneirotik aldendu zen, baina ondoren adiskidetu egin zen, eta alderdira itzuli zen 1984an eta 1985ean presidente izateko.
Merkataritza eta Turismo ministroa izan zen lehen gobernu konstituzionalean (1976-1977), lehen ministroa 1978tik 1979ra eta Defentsa ministroa 1983tik 1985era.
Bat-batean hil zen 1985ean, Aníbal Cavaco Silvari Alderdi Sozialdemokrataren lehendakarirza eman zion kongresua baino egun batzuk lehenago.
# José Sócrates

José Sócrates Carvalho Pinto de Sousa (Vilar de Maçada, Alijó, 1957ko irailaren 6a) portugaldar politikaria izan zen. Portugalgo lehen ministroa izan zen 2005etik 2011ra.
1981ean elkartu zen Alderdi Sozialistarekin, eta 1987an hautatu zuten diputatu. Gazteriako eta Kiroletako ministroa eta Ingurumeneko ministroa izan zen António Guterresen gobernuan. 2004an Alderdi Sozialistako lehendakari hautatu zuten, eta 2005eko hauteskundeak irabazi zituen gehiengo osoz. Zerga-austeritateko politika eta egiturazko erreformak gauzatu zituen, eta zerbitzu publikoetan murrizketak egin zituen. 2008ko hauteskundeetan gehiengo osoa galdu zuen, baina gobernuaren buru izaten jarraitu zuen. 2011n dimititu zuen eta 2014an atxilotu zuten ustelkeria egotzita.

## Kanpo estekak

* Datuak: Q182367
* Multimedia: José Sócrates / Q182367
# Hotaru no Haka

Ipurtargien hilobia (japonieraz: 火垂るの墓, Hotaru no Haka) 1988ko gerra tragedia anime filma da, Isao Takahata egile ezagunak idatzia eta zuzendua, Ghibli Estudioarekin. Akiyuki Nosaka idazlearen izenburu berdineko kontakizun laburrean oinarritzen da.

## Argumentua

Bigarren Mundu Gerra. Seita eta Setsuko Koben bizi diren japoniar itsas armadaren ofizial baten seme-alabak dira. Egun batean, bonbardaketa batean, ez dira garaiz heltzen bunkerrera, non ama dago beraien zain. Ondoren, amaren bila joaten direnean, larriki zaurituta aurkitzen dute eskolan, kanpaina-ospitale bihurtu dutena.

## Pertsonaiak

Seita: 1945eko irailaren 21ean hil zen 14 urteko mutila.
Setsuko: Seitaren arreba desnutrizioak jota eta hilko dena.
Izeba: aitaren arreba harroputza.
Ama: xamurra da eta bonbardaketaren ondorioz hilko da.
Polizia: Seitarekin laguntza duen heldu bakarra da, Seita gosea hiltzen ari dela konturatzen denean, Seita baserritar batek kolpatzen duen bitartean soroak arpilatzeagatik.

## Kanpo estekak

* IMDBko fitxa irakurgai (Ingelesez)
* Datuak: Q274520
* Multimedia: Grave of the Fireflies / Q274520
# Stolperstein

Stolperstein (hitzez hitz, "estropezu egiteko harria" alemanez; plurala, Stolpersteine) galtzada-harri baten tamainako oroigarria da, kalean jartzen den memoria historikoari dagokiona. Bertan nazismoak kontzentrazio-esparruetan jazarri edo hildako biktimen izena eta bizitzaren datuak idazten dira. Stolpersteinak Gunter Demnig alemaniar artistak 1992an hasitako arte-proiektua dira, oraindik garatzen ari dena. Haren helburua pertsonen azkeneko etxebizitza edo, kasu batzuetan, lantokian oroimena piztea da. Biktima horiek nazismoaren jazarpena jaso zuten moduren batean, izan kontzentrazio-esparruetara deportatuz, eutanasia, eugenesia edo ihes egiteko beren buruaz beste eginez. 2018ko martxoaren 29an, 67.000 stolperstein zeuden jada 22 herrialdetan, munduko memorial deszentralizaturik handiena.
Stolperstein gehienek Holokaustoaren biktima juduak oroitzen dituzte. Badaude beste batzuk sinti eta ijitoen aurkako jazarpenaren oroitzapenetan, homosexualak, ezgaituak, Jehovaren Lekukoak, beltzak, Alemaniako Alderdi Komunista zein Alemaniako Alderdi Sozialdemokratako kideak, Europako nazismoaren aurkako Erresistentzia, masoiak edo Espainiako Gerra Zibileko Nazioarteko Brigadak gogoratzekoak, desertatu zuten militarrak, kontzientzia-eragozleak... orokorrean, nazismoa pairatu zuten kolektibo guztiak.
Euskal Herrian ere badira deportatutakoak gogoratzeko stolpersteinak, eta frankismoaren biktimak omentzeko ere tupustarriak deiturikoak jarri izan dira.

## Erreferentziak

* ↑ CNN, Atika Shubert and Nadine Schmidt,. «Holocaust mini-memorials go missing amid far-right backlash» CNN (Noiz kontsultatua: 2018-06-01).
* ↑ «Theatrical release of award-winning doc Stumbling Stone : Documentary Campus e.V.» www.documentary-campus.com (Noiz kontsultatua: 2018-06-01).
* ↑ «Mapping Zebras - Visualizing spatial contrasts with open data and web maps (2015/16)» infovis.fh-potsdam.de (Noiz kontsultatua: 2018-06-01).
* ↑ (Gaztelaniaz) «Zarautz homenajea a dos vecinos que estuvieron en campos de concentración nazis» naiz: 2015-03-27 (Noiz kontsultatua: 2018-06-01).
* ↑ (Gaztelaniaz) «Mañana homenaje a las víctimas locales del Holocausto nazi Rebollo y Ascasibar» diariovasco.com 2017-01-25 (Noiz kontsultatua: 2018-06-01).
* ↑ (Gaztelaniaz) «Colocarán «adoquines brillantes» por las víctimas del franquismo» GARA 2015-06-28 (Noiz kontsultatua: 2018-06-01).

## Ikus, gainera

* Tupustarri

## Kanpo estekak

* Datuak: Q314003
* Multimedia: Stolpersteine / Q314003
# Pedro Santana Lopes

Pedro Miguel de Santana Lopes ( Lisboa, 1956ko ekainaren 29a ) portugaldar abokatu eta politikaria da. Portugalgo XVI. Gobernu Konstituzionaleko lehen ministroa izan zen, 2004 eta 2005 urteen artean. Egun, Figueira da Foz udaleko (portugesez, Câmara Municipal) presidentea da.
Aliança alderdiko buru izan zen -berak sortu zuen- 2020ko irailaren 26ra arte.
* Datuak: Q239248
* Multimedia: Pedro Santana Lopes / Q239248
# Tomé de Barros Queirós

Tomé José de Barros Queirós (Ilhavo, 1872ko otsailaren 2a – Lisboa, 1925eko maiatzaren 5a) merkataria eta Portugalgo Lehen Errepublikaren garaiko politikaria. Portugalgo lehen ministroa izan zen 1921eko maiatzetik abuztura.
1888tik Errepublikar Batasunaren Alderdiko kide izan zen, eta ondoren Alderdi Errepublikano Liberalekoa. Parlamentuko kidea, Finantza ministroa eta lehen ministroa izan zen. 1912an masonerian sartu zen.
* Datuak: Q331429
* Multimedia: Tomé José de Barros Queirós / Q331429
# António José de Almeida

António José de Almeida (Penacova, 1866ko uztailaren 27a - Lisboa, 1929ko urriaren 31) portugaldar sendagile eta politikaria izan zen. Portugalgo 6. presidentea izan zen 1919tik 1923ra.
Medikuntza ikasi zuen Coimbrako Unibertsitatean eta mediku lanetan aritu zen. Errepublikarra izan zen, eta errepublikaren aldarrikapenaren ondoren Alderdi Errepublikar Portugaldarraren alde moderatua zuzendu zuen. Barne, Hezkuntza, Koloniak eta Finantza ministro izan zen. Barne ministro zela, 1911n Lisboa eta Portoko Unibertsitateak sortu zituen. Alderdi Eboluzionista sortu zuen, geroago Batasun Errepublikarrarekin bat egin eta Alderdi Errepublikano Liberala eratu zuena. 1916tik 1917ra lehen ministro izan zen.
Portugalgo presidente hautatu zuten 1919ko abuztuaren 6an, eta lau urteko agintaldia osatu zuen. Erregimenaren ezegonkortasun handiari aurre egin behar izan zion. 1922an Brasilera bidaiatu zuen independentziaren mendeurrena ospatzeko.

## Kanpo estekak

* Datuak: Q551542
* Multimedia: António José de Almeida / Q551542
# Priekopa

Priekopa Eslovakiako udalerri bat da, Sobranceko barrutian kokatuta. 12,66 km²ko azalera du eta 292 biztanle 2017ko datuen arabera.

## Historia

Idatzizko lehen aipamena 1418. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1104385
* Multimedia: Priekopa / Q1104385
# Dražen Dalipagić

Dražen "Praja" Dalipagić (serbieraz: Дражен "Праја" Далипагић; Mostar, 1951ko azaroaren 27a – Belgrad, 2025eko urtarrilaren 25a) serbiar saskibaloi-jokalari eta entrenatzailea izan zen.
19 urterekin hasi zen saskibaloian jokatzen eta KK Partizan taldeak hurrengo urtean fitxatu zuen. Zortzi denboraldi egin zituen Belgradeko taldean eta ondoren Italiako eta Espainiako taldeetan jokatu zuen.
1973an debutatu zuen Jugoslaviako saskibaloi selekzio nazionalan. 243 partida jokatu zituen eta 3.700 puntu sartu. Hiru domina olinpiko, munduko lau eta Europako bost lortu zituen. 1978an Jugoslaviako kirolaririk onena izendatu zuten eta Basketball Hall of Fame taldeko kidea izan zen.

## Palmaresa

Udako Olinpiar Jokoak :
| Txapelketa | Domina | Kirola |
| Mosku 1980 | 01 ! | Saskibaloia |
| Montreal 1976 | 02 ! | Saskibaloia |
| Los Angeles 1984 | 03 ! | Saskibaloia |
| Munduko Saskibaloi Txapelketak ||
| Txapelketa | Domina |
| Filipinak 1978 | 01 ! |
| Puerto Rico 1974 | 02 ! |
| Kolonbia 1982 | 02 ! |
| Espainia 1986 | 03 ! |
| EuroBasket ||
| Txapelketa | Domina |
| Espainia 1973 | 01 ! |
| Jugoslavia 1975 | 01 ! |
| Belgika 1977 | 01 ! |
| Txekoslovakia 1981 | 02 ! |
| Italia 1979 | 03 ! |
* Datuak: Q470639
* Multimedia: Dražen Dalipagić / Q470639
# Artem Dovbyk

Artem Oleksándrovych Dóvbyk (ukraineraz: Арте́м Олекса́ндрович До́вбик; Txerkasy, Ukraina, 1997ko ekainaren 21a), Artem Dóvbyk izenez ezagunagoa, futbol jokalari ukraniarra da. Gaur egun Italiako Serie A-ko AS Roman dihardu, erdi-aurrelari gisa.
Ukrainako selekzio nazionalarekin internazionala da.

## Estatistikak

2025eko urtarrilaren 26an eguneratua. :
| Taldea | Herrialdea | Urteak | Partidua(k) | Gola(k) | Asistentzia(k) |
| FC Midtjylland | Danimarka | 2018-2020 | 22 | 1 | 0 |
| Dnipro-1 | Ukraina | 2020-2023 | 86 | 54 | 14 |
| Girona FC | Katalunia | 2023-2024 | 39 | 24 | 10 |
| AS Roma | Italia | 2024- | 28 | 12 | 3 |